ZAGREBAČKI VELESAJAM d.o.o.

Služba za tehničke poslove i poslovnu informatiku

Zagreb, 30.04.2024.

**PROJEKTNI ZADATAK**

Predmet: Izrada tehničke dokumentacije potrebne za uklanjanje 10 građevina na otvorenom prostoru Zagrebačkog velesajma

1. Predmet projekta

Za potrebe provedbe aktivnosti na izvođenju radova uklanjanja 10 građevina na otvorenom prostoru Zagrebačkog Velesajam i zbrinjavanje građevinskog otpada, potrebno je sukladno s važećom zakonskom regulativom izraditi projekt uklanjanja i pripadajuće troškovnike.

1. Okruženje, okolnosti i postojeće stanje

Otvoreni prostor lociran je na istočnom dijelu ograđenog dijela Zagrebačkog Velesajma, zapadno od parkirališta uz Aveniju Većeslava Holjevca.

Na otvorenom prostoru smješteno je ukupno 28 objekta koji su dotrajali i ne zadovoljavajućeg koncepta uređenja i funkcionalnosti za današnje potrebe Zagrebačkog Velesajma.

Obzirom na navedene činjenice utvrđeno je da nema potrebe za daljnjim odražavanjem i korištenjem 10 objekata, te da će isti biti uklonjeni.

Objekti koji su namijenjeni uklanjanju sljedećih su oznaka i karakteristika:

* Objekt k.č. 599/55, sjeverozapadno od Paviljona 20, tlocrtne površine 92 m2; katnosti: prizemlje
* Objekt br. 3, Prizemna kućica s fasadom, između paviljona 13 i 14, tlocrtne površine 126 m2
* Objekt br. 19, Prizemni objekt, na dijelu otvorenog prostora IX., tlocrtne površine oko 70 m2
* Objekt br. 20, Prizemni objekt, na dijelu otvorenog prostora IX., tlocrtne površine 43 m2
* Objekt br. 22, Prizemni objekt od stakla i cigle, zapadno od paviljona 35; tlocrtne površine oko 110 m2
* Objekt br. 24, Prizemni objekt, na dijelu otvorenog prostora IX., tlocrtne površine 88 m2
* Objekt br. 29, Kuća s prizemljem, krov od crvene cigle, na dijelu otvorenog prostora IX.; tlocrtne površine oko 68 m2
* Objekt br. 30, Prizemni objekt s bijelom cigla fasadom, pod pločom, na otvorenom prostoru IX/25; tlocrtne površine 57 m2
* Objekt br. 35, tzv. „PUŽ“, desno nakon ulaza na Istok III, otvoreni prostor IX; tlocrtne povšine oko 130m2; katnosti: prizemlje
* Temelj, između paviljona 13 i 14, istočno od objekta 3, tlocrtne površine oko 90 m2
1. Opseg aktivnosti koje treba definirati tehničkom dokumentacijom
* Izraditi snimak postojećeg stanja svih predmetnih građevina sa fotodokumentacijom
* Projektnom dokumentacijom potrebno je obuhvatiti uklanjanje navedenih objekata te nakon rušenja dovesti okoliš u uredno stanje (humusiranje i zatravljivanje)
* Postojeće instalacije isključit će Zagrebački Velesajam d.o.o., potrebno je ukloniti instalacije od mjesta priključenja do objekta
* Zbrinjavanje građevinskog i elektrotehničkog otpada i demontirane opreme predvidjeti sukladno zakonskoj regulativi
* izraditi procjembeni troškovnik s projektantskim cijenama i svim potrebnim radovima za dovršenje posla
1. Opis, oblici i raspored isporuka

Projekt uklanjanja mora sadržavati:

* Tehnički opis i snimak postojećeg stanja postojećih građevna
* Tehnički opis uklanjanja građevina
* Tehničke uvijete zbrinjavanja otpada
* Fotodokumentacija postojećeg stanja
* Mjere zaštite na radu, zaštite od požara i zaštite okoliša pri izvođenju radova
* Mora sadržavati sve vrste potrebnih troškovnika radova rušenja s deponiranjem materijala i mora biti usklađen sa važećim zakonom o javnoj nabavi
* procjembeni troškovnik s projektantskim cijenama razrađen po vrstama radova kao zasebni separat. Troškovnik mora biti dostavljen i u excelu.

Plan izvođenja radova po fazama s procjenom potrebnog vremena izvođenja radova.

Kompletnu dokumentaciju investitoru treba predati u šest primjeraka, te kompletnu dokumentaciju i u elektronskom zapisu.

1. Planiranje, praćenje i izvještavanje

Naručitelj će imenovati kontakt osobu zaduženu za potporu Ponuditeljima prilikom prikupljanja informacija i izrade dokumentacije. Ponuditelj je dužan izvijestiti kontakt osobu o napretku svaka dva tjedna ili po potrebi na upit.

1. Podaci, osoblje, usluge, objekti i sredstva koje osigurava naručitelj

Djelatnici ZV-a aktivno će biti uključeni u svojim angažmanom i dostavom raspoložive tehničke dokumentacije izvođaču.

Stručne službe ZV-a biti će na raspolaganju izvođaču cijelo vrijeme izvođenja radova za potrebe izvida postojećeg stanja.

1. Ostalo

Dokumentaciju izraditi u skladu sa važećim zakonima, podzakonskim aktima i propisima, uzimajući u obzir i eventualne nedorečenosti ovog projektnog zadatka.

**Ponuditelj je obavezan prije podnošenja ponude analizirati projektni zadatak, kako bi mogao dati ponudu za izradu kompletne tehničke dokumentacije uzimajući u obzir i eventualne nedorečenosti projektnog zadatka**.

**IZJAVA PONUDITELJA**

Upoznati smo s Projektnim zadatkom temeljem kojeg je sastavljena naša ponuda; prihvaćamo ga u cijelosti te njegovom ovjerom prihvaćamo sve njegove odredbe.

U\_\_\_\_\_\_\_\_\_\_\_\_\_\_\_\_\_\_\_\_, dana\_\_\_\_\_\_\_\_\_\_\_\_\_\_\_\_2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis odgovorne osobe ponuditelja